Ο **Νίκος Βέργος** (Κιλκίς, 13 Ιανουαρίου 1996) είναι Έλληνας ποδοσφαιριστής, ο οποίος αγωνίζεται ως επιθετικός για τον [[Α.Π.Σ. Παναιτωλικό].

Σταδιοδρομία σε συλλόγους
-------------------------

### Πρώτα χρόνια

Πιο μικρός έπαιζε χάντμπολ στην ομάδα της πόλης του (Πόντιοι Κιλκίς), ξεχώριζε από τα παιδιά της ηλικίας του, όμως πολύ γρήγορα τον κέρδισε το ποδόσφαιρο. Αποκτήθηκε από τον Αλέξανδρο Κιλκίς, αλλά στα 14

του χρόνια τον εντόπισαν οι σκάουτερ του Ολυμπιακού και τον πήγαν στου Ρέντη.

Νωρίτερα, ταξίδεψε δύο φορές στη Βαρκελώνη για λογαριασμό της Μπαρτσελόνα. Την πρώτη για ιατρικές εξετάσεις και προπονήσεις. Τη δεύτερη δοκιμάστηκε για μία εβδομάδα. Θα ακολουθούσε το τελικό τεστ, αλλά ο Ολυμπιακός  μπήκε σφήνα και τον απέκτησε εκπληρώνοντας τα κριτήρια τέτοιων ηλικιακών μεταγραφών της FIFA (αναλαμβάνοντας, δηλαδή, μεταξύ άλλων, και τα έξοδα διαβίωσης της οικογένειάς του). Μάλιστα, ένα χρόνο αργότερα, στα 15 του, υπέγραψε επαγγελματικό συμβόλαιο με τους «ερυθρόλευκους».

### Ολυμπιακός

Με εντυπωσιακή παρουσία στην Κ17 (πρώτος σκόρερ της ομάδας δύο σερί σεζόν) και από το 2013 στην Κ20 του Ολυμπιακού, ο διεθνής με την ομάδα Νέων, Νίκος Βέργος έκανε το ντεμπούτο του στην πρώτη ομάδα του Ολυμπιακού τον Σεπτέμβριο του 2013 στον αγώνα Κυπέλλου κόντρα στον Φωκικό. Πέρασε στο παιχνίδι στο 38ο λεπτό στη θέση του Κάμπελ που αισθάνθηκε κάποιες στομαχικές διαταραχές. Στις 19 Μαρτίου του 2014 έπαιξε ως αλλαγή στο εκτός έδρας ματς με την Μάντσεστερ Γιουνάιτεντ για την φάση των 16 του Champions League όπου ο Ολυμπιακός ηττήθηκε με 3-0.

#### Έλτσε (δανεισμός)

Στις 20 Αυγούστου του 2015 ο Βέργος παραχωρήθηκε ως δανεικός στην ισπανική Έλτσε που αγωνιζόταν στην Σεγούντα Ντιβισιόν. Με την ισπανική ομάδα κατέγραψε 2 γκολ σε 12 συμμετοχές.

#### Ρεάλ Μαδρίτης Καστίγια (δανεισμός)

Στις 24 Αυγούστου του 2016 δόθηκε ως δανεικός στη δεύτερη ομάδα της Ρεάλ Μαδρίτης που αγωνιζόταν στην Σεγούντα Ντιβισιόν Β. Με την φανέλα της Ρεάλ Μαδρίτης Καστίγια είχε απολογισμό 5 γκολ σε 25 συμμετοχές.Στις 30 Μαΐου του 2017 ο Βέργος αποχώρησε από την ομάδα αφού η οψιόν αγοράς του από τους Ισπανούς δεν ενεργοποιήθηκε.

#### Βάσας (δανεισμός)

Στις 29 Αυγούστου του 2017 η ουγγρική Βάσας ανακοίνωσε την απόκτηση του Έλληνα επιθετικού με την μορφή δανεισμού για έναν χρόνο.

### Επιστροφή στον Ολυμπιακό

Τον Ιανουάριο του 2018 επέστρεψε στον Ολυμπιακό. Κατά τη διάρκεια της σύντομης επιστροφής του στο λιμάνι πραγματοποίησε 2 εμφανίσεις, αγωνιζόμενος μόλις 40 λεπτά και χωρίς να σημειώσει κάποιο τέρμα.

### Παναθηναϊκός

Στις 22 Αυγούστου του 2018 και αφότου έμεινε ελεύθερος από τον Ολυμπιακό, υπέγραψε συμβόλαιο συνεργασίας τριετούς διάρκειας με τον Παναθηναϊκό.

Στις 19 Δεκεμβρίου του 2018 σκόραρε το νικητήριο τέρμα για τους πράσινους στην εκτός έδρας αναμέτρηση με τον Κισσαμικό για το Κύπελλο Ελλάδας που έληξε 1-2, βρίσκοντας τον δρόμο προς τα δίχτυα μετά από 14 μήνες. Αυτό ήταν το πρώτο του γκολ με την φανέλα του Παναθηναϊκού.

#### Έρκουλες (δανεισμός)

Στις 13 Ιανουαρίου 2020, ανακοινώθηκε ο δανεισμός του για 6 μήνες στην ισπανική Έρκουλες της Σεγούντα Ντιβισιόν Β.

### Παναιτωλικός

Στις 4 Αυγούστου 2020, η Π.Α.Ε. Παναιτωλικός ανακοίνωσε την απόκτηση του Νίκου Βέργου από τον Παναθηναϊκό. Ο ποδοσφαιριστής υπέγραψε συμβόλαιο συνεργασίας με τον Παναιτωλικό έως το καλοκαίρι του 2022.

Διεθνής σταδιοδρομία
--------------------

Ο Νίκος Βέργος έχει αγωνιστεί σε όλες τις μικρές ομάδες της εθνικής Ελλάδος.

Παραπομπές
----------

1. ↑  «Νίκος Βέργος: Το Νο28 του Ολυμπιακού». *Contra.gr*. Ανακτήθηκε στις 19 Δεκεμβρίου 2018.
2. ↑  «Ολυμπιακός - Φωκικός 5-1». *www.sport24.gr*. Ανακτήθηκε στις 19 Δεκεμβρίου 2018.
3. ↑  «Μάντσεστερ Γ. - Ολυμπιακός 3-0». *www.sport24.gr*. Ανακτήθηκε στις 19 Δεκεμβρίου 2018.
4. ↑  «Στην Έλτσε ο Βέργος». *www.sport24.gr*. Ανακτήθηκε στις 19 Δεκεμβρίου 2018.
5. ↑  «Στη Ρεάλ Μαδρίτης ο Βέργος!». *www.sport24.gr*. Ανακτήθηκε στις 19 Δεκεμβρίου 2018.
6. ↑  «Αυτή είναι η Καστίγια που απέκτησε τον Βέργο». *www.sport24.gr*. Ανακτήθηκε στις 19 Δεκεμβρίου 2018.
7. ↑  «Τέλος ο Βέργος από τη Ρεάλ Μαδρίτης (pic)». *www.gazzetta.gr*. Ανακτήθηκε στις 19 Δεκεμβρίου 2018.
8. ↑  «Επίσημα στη Βάσας ο Βέργος». *www.sport24.gr*. Ανακτήθηκε στις 19 Δεκεμβρίου 2018.
9. ↑  «Νίκος Βέργος». *www.pao.gr*. Ανακτήθηκε στις 19 Δεκεμβρίου 2018.
10. ↑  «Επίσημο: Ανακοινώθηκαν από τον Παναθηναϊκό οι Βέργος και Καμπετσής». *www.sport24.gr*. Ανακτήθηκε στις 19 Δεκεμβρίου 2018.
11. ↑  «Με δυσκολίες, αλλά πρώτος!». *www.gazzetta.gr*. Ανακτήθηκε στις 19 Δεκεμβρίου 2018.
12. ↑  «Παναθηναϊκός : Πρώτο γκολ του Βέργου μετά από 14 μήνες». *to10.gr*. 19 Δεκεμβρίου 2018. Ανακτήθηκε στις 19 Δεκεμβρίου 2018.
13. ↑  «Πρωτιά με... σεφτέ Βέργου (vids)». *www.sdna.gr*. Ανακτήθηκε στις 19 Δεκεμβρίου 2018.
14. ↑  «Επίσημο: Στην Έρκουλες ο Βέργος, ανακοινώθηκε με εμφάνιση του Ολυμπιακού». *www.sport24.gr*. 13 Ιανουαρίου 2020.
15. ↑  «Αποκτήθηκε ο Νίκος Βέργος». *www.panetolikos.gr*. 4 Αυγούστου 2020.

Εξωτερικοί σύνδεσμοι
--------------------

* Νίκος Βέργος σε ιστοσελίδα ΠΑΕ Παναθηναϊκός
* Νίκος Βέργος στο transfermarkt
* Νίκος Βέργος σε ιστοσελίδα Σούπερ Λίγκα Αρχειοθετήθηκε 2019-01-03 στο Wayback Machine.
* Νίκος Βέργος στο soccerway

|  |  |  |  |
| --- | --- | --- | --- |
| 

| π • σ • ε
Ατρόμητος Αθηνών – τωρινή ομάδα |
| --- |
|  |
| 
* 1 Μαρκετζάνι
* 2 Κεσχριντά
* 3 Αθανασίου
* 5 Ασεβέδο
* 6 Γκονζάλεθ
* 7 Ρομπαίγ
* 8 Φρίτζονσον
* 9 Βεργος
* 10 Καμαρά
* 11 Γιουμπιτάνα
* 14 Αντιέλσκι
* 16 Τσιντώτας
* 17 Έρλιγκμαρκ
* 19 Κιβρακίδης (c)
* 20 Τριμμάτης
* 22 Τζαβίδας
* 24 Αμπαρτζίδης
* 27 Πομόνης
* 28 Ντε Μποκ
* 30 Κουέν
* 32 Ιμερέκοφ
* 42 Δήμος
* 43 Σαλτάς
* 44 Τσασμάκης
* 55 Ντίρκς
* 91 Τζοβάρας

* Προπονητής: Κόουλμαν
 |

 |